****

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL ŠILALĖS RAJONO SAVIVALDYBĖS MERO 2020 M. SAUSIO 2 D. POTVARKIO NR. T3-1 „DĖL VIEŠO KONKURSO ŠILALĖS MENO MOKYKLOS DIREKTORIAUS PAREIGOMS EITI“ PAKEITIMO**

2020 m. gegužės 29 d. Nr. T3-43

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2020 m. kovo 14 d. nutarimo Nr. 207 ,,Dėl karantino Lietuvos Respublikos teritorijoje paskelbimo“ 3.2.3 papunkčiu, Šilalės rajono savivaldybės tarybos 2018 m. sausio 25 d. sprendimu Nr. T1-11 „Dėl įgaliojimų suteikimo Šilalės rajono savivaldybės merui“:

1. P a k e i č i u Šilalės rajono savivaldybės mero 2020 m. sausio 2 d. potvarkį Nr. T3-1 „Dėl Viešo konkurso Šilalės meno mokyklos direktoriaus pareigoms eiti“:

1.1. pakeičiu 1 punktą ir jį išdėstau taip:

„1. N u s t a t a u Viešo konkurso Šilalės meno mokyklos direktoriaus pareigoms eiti atrankos datą – 2020 m. liepos 8 d.“;

1.2. pakeičiu nurodyto potvarkio priedą Skelbiamas Viešas k**onkursas** **Šilalės meno mokyklos direktoriaus pareigoms eiti** ir jį išdėstau nauja redakcija (priedas);

2. P r i p a ž į s t u netekusiu galios Šilalės rajono savivaldybės mero 2020 m. kovo 25 d. potvarkį Nr. T3-25 „Dėl Šilalės rajono savivaldybės mero 2020 m. sausio 2 d. potvarkio Nr. T3-1 „Dėl Viešo konkurso Šilalės meno mokyklos direktoriaus pareigoms eiti“ pakeitimo“.

3. P a v e d u šį potvarkį paskelbti Šilalės rajono spaudoje, Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo datos.

Savivaldybės meras Algirdas Meiženis